
 ОБЩИНСКО ПРЕДПРИЯТИЕ   “СОЦИАЛНО ОБСЛУЖВАНЕ” -  гр. ПОМОРИЕ
8200 Поморие,  ул. “Солна” № 15 , e-mail: opso_pomorie@abv.bg, тел.0596/ 2 23 51
ЦЕНТЪР ЗА СОЦИАЛНА РЕХАБИЛИТАЦИЯ И ИНТЕГРАЦИЯ

 гр. ПОМОРИЕ
8201 Поморие, ул.”Смирна” №1 А, e-mail: csri_pomorie@abv.bg, 059685600
Д Л Ъ Ж Н О С Т Н А     Х А Р А К Т Е Р И С Т И К А
	Длъжност
	Социален работник в социална услуга

	Код по НКПД 
	2635-6002  


МЯСТО В СТРУКТУРАТА

	Структурно звено
	ОП “Социално обслужване” – Поморие

	Териториално звено
	ЦЕНТЪР ЗА СОЦИАЛНА РЕХАБИЛИТАЦИЯ И ИНТЕГРАЦИЯ ГР. ПОМОРИЕ


ОПИСАНИЕ НА ДЛЪЖНОСТТА

	Основна функция на длъжността

	Предоставя следните видове социални услуги: информиране и консултиране, застъпничество и посредничество. Социалната работа е свързана с  обследване, оценка на индивидуалните потребности на потребителите, консултирането им, както и социално консултиране на техните роднини и близки за гарантиране на правата и облекченията на различни нормативни основания, за преодоляване във възможната степен на  емоционални, поведенчески и др. кризи, влияещи негативно върху качеството на живот на потребителя. Провежда индивидуални и групови социални консултации с различни целеви групи потребители. Предоставя помощ и подкрепа. Работи като специалист водещ случай, изготвя индивидуална оценка на потребностите и индивидуален план за подкрепа на потребителите, като извършва актуализация на ИОП и преглед на изпълнението на ИПП.

	Основни трудови задължения
	1. Работи като специалист водещ случай и като член на мултидисциплинарния екип по конкретен случай на база потребностите на потребителя. Осъществява първоначална среща с потребителя. Запознава потребителя с подробности за същността на предлаганата социална услуга, с екипа, който ще предоставя услугата и неговите функции.  
2. Изготвя график на консултациите с потребителя. Организира и отговаря за цялостната работа по случая, когато е водещ случая специалист.  Проследява и координира изпълнението на дейностите от плана, осъществявани от екипа сформиран по случая. Редовно описва в протоколи проведените дейности, а при отсъствие на потребителя от плануваната консултация, търси контакт за изясняване на причините.
3. Изготвя оценка на потребностите на всеки потребител, с който работи. Изготвя и/или участва в разработването на индивидуални оценки на потребностите и на индивидуални планове за подкрепа на потребителите.
4. Сътрудничи на трудотерапевта при провеждането на  занимателна терапия, трудотерапия и арттерапия. При нужда оказва съдействие и на другите специалисти в Центъра.
5. Организира честването на личните празници  на  потребителите, отбелязването на националните и християнските празници. Организира  излети,   разходки, културни мероприятия и други. Работи   за  социалната интеграция на потребителите   в   групата, в семейството, в обществото, както и за повишаване възможностите на потребителите да водят относително самостоятелен и независим начин на живот.
6. Избира подходът на обслужване, който най-добре приляга   на   интересите   на   потребителя   на   социалната   услуга.
7. Дефинира проблемите  и  подпомага тяхното  минимизиране  и разрешаване.
8. Оказва подкрепа и консултации на потребителите. Подкрепя потребителите за справяне с възникнали кризи (смърт, болест, суициди и други травматични/силно стресогенни събития).
9. Поддържа установените контакти с потребителите на социалната услуга и провежда с тях социални консултации.
10. Има съществена роля и активно участва в екипните срещи при обсъждане на случаи. Вписва препоръки и предложения в индивидуалния план на потребителите произтичащи от социалното консултиране.

11. Използва в работата си утвърдени методи и подходи за правилното идентифициране на проблематиката и реализиране на навременна и специализирана подкрепа за потребителя.
12. Оказва индивидуална и групова помощ и подкрепа, провежда социални консултации, с цел превенция на негативни социални явления, като агресия в семейството, превенция на зависимости, превенция на институционализацията и др. 
13. В интерес на потребителя поддържа актуална информация и обратна връзка, чрез редовни контакти с близките, роднините и/или с други специалисти работещи с него.

14. Води стриктно и подробно документацията, свързана с проведените консултации.
15. При нужда, работи като посредник и експерт в управлението на социалната услуга в общността.
16. Прилага ефективни методи за разрешаването на конфликти и се грижи за качеството на екипното взаимодействие и добрия психологически климат.
17. Участва във външна индивидуална и групова супервизия, като представя за обсъждане конкретни случаи.

18. При необходимост, социалният работник участва в мобилен екип, който посещава дома на потребителя и/или неговото семейство; 
19. Поддържа съответната документация, свързана с проведената мобилна работа. 
20. Участва в изготвянето и провеждането на различни програми и тренинг-обучения. 
 - Самостоятелно или в екип подготвя програми за разнородни обучения; програми за превенция на  институционализацията и насилието, както и др. инициативи на ЦСРИ с обществена значимост.
- Самостоятелно или в екип провежда планираните обучения и реализира програмите.
-  Идентифицира потребности от трениг-обучения на потребителите на услугите на ЦСРИ, участва в актуализиране на програмите, организирането и провеждането на съответните тренинги. 

- Води съответната документация за проведените обучения. 

21. Работи ефективно и в тясно сътрудничество с другите специалисти от екипа, с външни институции и организации, ангажирани за конкретния случай.
22. Инициира и участва в подготовката и осъществяването на всички дейности, мероприятия насочени към общността, организирани от ЦСРИ.
23. Участва в обучения, семинари, работни срещи за обмяна на опит, организирани от работодателя за повишаване на квалификацията.
24. Като специалист водещ случай, своевременно организира и договаря различни екипни срещи: първоначална среща с потребителя, за изготвяне на индивидуална оценка на потребностите и индивидуален план за подкрепа, за техния преглед и актуализация, при изтичане срока на договора - заключителна среща за отчитане изпълнението на заложеното в ИПП и постигнатите резултати.  Срещите се протоколират.

25. Своевременно – в срока по чл.34 от ППЗСУ, когато е специалист водещ случая – актуализира ИОП и прави преглед на ИПП като обобщава резултатите от осъществените дейности и прави предложение за бъдещата работа с потребителя, предлага нови дейности, които да залегнат в ИПП.
26. При нужда и преценка на прекия ръководител и/или работодателя, участва в управленски, координационни, организационни и други дейности и мероприятия касаещи ЦСРИ.
27. В работата си по случай насърчава потребителите на услугите на ЦСРИ да търсят възможности за справяне с проблеми, като активно ги подкрепя в тази посока. Анализира критично развитието и промените в работата с конкретен потребител или група потребители. 
28. В ръководенето на случая, ефективно управлява времето и ресурсите, с които разполага, за да гарантира качественото изпълнение на работата с конкретен потребител или група потребители.

29. В процеса на работа запазва конфиденциалността на информацията, която получава от и за потребителя. Предвид спецификата на работата предоставя информация за потребителя единствено на управителя на ЦСРИ, водещия случая специалист и при екипните обсъждания на случая. 

30. Стреми се към активно решаване на проблемите в работата по случаи във възможно най-кратки срокове. Разбира проблемите, сравнява данни от различни източници за извеждане на обобщения. Избира посока на действия, които са логични и адекватни, съобразно делегираните правомощия на длъжността. 

31. Концентрира извършваните дейности в полза на потребителите и техните потребности. Работи в най-добрия интерес на потребителите. Развива и поддържа ползотворни взаимоотношения с потребителите и специалисти от сферата. 

32. Ефективно работи съвместно с колегите от екипа на ЦСРИ, както и с външни специалисти, като създава и поддържа работни взаимоотношения, съобразени с определени принципи и процедури. 
33. Показва уважение и цени всеки един човек, независимо от произход, раса, възраст, пол, увреждане, религия, имуществено положение, ценности, перспективи и интереси. Стреми се да разбере мирогледа на другите. Възприема различията в хората като възможности за научаване на нови знания и предприемане на по-различен подход към ситуацията и случая.

34. Работи по случаи по превенция на настаняването в социални услуги за резидентна грижа, в подкрепа на лица, жертви на насилие, превенция на рисково поведение и др. в зависимост от потребността на случая; 

35. Отговаря за правилното съхраняване на личните досиетата на потребителите, по случаите за които е ангажиран, като водещ случая специалист.

	

	Основни отговорности:

· за резултата от трудовата дейност

· по опазване на имуществото и активите на заведението

· по здравословните и безопасни условия на труд

· по опазване на фирмената тайна и поверителната информация
	1. Носи отговорност за резултата от взетите от него решения във връзка с извършваната дейност, за законосъобразността и целесъобразността на решенията при осъществяване на възложената му работа.
2. Извършва специализирана индивидуална и/или групова работа включваща работа с потребителите по проблеми свързани със здравословното, психичното, личностното и интелектуално състояние
3. Отговаря за високото качество на предоставяната от него услуга.
4. Осигурява безопасни и здравословни условия за провеждане на дейностите с потребителите в ЦСРИ.

5. Носи отговорност за имуществото, материалите и материалната база, предназначена за провеждането на дейностите и социалните услуги в ЦСРИ.

6. Извършва задълбочена, предварителна подготовка на всяко занимание и конкретен случай.

7. Води установената  документация, ежедневно и периодично, съгласно изискванията в ЦСРИ.
8. Активно си взаимодейства със специалистите от екипа, по проблеми свързани с влошаване на здравословното състояние на потребителите.

9. При нужда осъществява взаимодействие с  личните лекари или с други медицински специалисти относно здравословни промени в състоянието  на потребителите.

10. Работи с членовете на разширения семеен кръг на потребителите в подкрепа разрешаване на проблемите във взаимоотношенията им.

11. Осъществява групова работа с потребителите на ЦСРИ за разрешаване на проблеми  от поведенчески или друг характер.

12. Работи с разнообразни методи, интерактивни средства, дидактическите материали, техническо оборудване, и др. необходими при работа с потребителите на ЦСРИ.

13. Получава основни и спомагателни материали,  грижи се за правилното им съхранение и изразходване.

14. Изпълнява други разпореждания на управителя, свързани с организацията при предоставяне на социални услуги в ЦСРИ.

15. Спазва всички изисквания, свързани с критериите и стандартите за социални услуги.
16.  Спазва Етичния кодекс на служителите, осъществяващи дейности по предоставяне на социалните услуги;

17. Отговаря за живота, здравето и сигурността на потребителите по време на заниманията им в Центъра.
18. Спазва всички изисквания, свързани със Закона за здравословни и безопасни условия на труд и противопожарната охрана.

19. Спазва Правилника за вътрешния трудов ред на ОП»СО» и Правилника за вътрешния трудов ред на ЦСРИ.                                                                                                                                                                                                                                                                                                                                                                                                                                                                                                                                                                                                                                                                          
20. Спазва Закона за защита на личните данни.

21. Води установената  документация, ежедневно и периодично, съгласно изискванията.

22. Опазва авторитета и доброто име на ЦСРИ, ОП‘СО“ и Община Поморие.


ОРГАНИЗАЦИОННИ ВРЪЗКИ И ВЗАИМОДЕЙСТВИЯ

	Организационна подчиненост на длъжността:
	Длъжността е пряко подчинена на Директора на ОП “СО гр. Поморие и Управителя на ЦСРИ.

	Взаимодействие с други звена и длъжности:
	 Вътрешни – в рамките на работния процес поддържа преки взаимоотношения с ръководството и останалите членове на екипа, според потребностите на случая; Взаимодейства със:
 служителите, работещи в администрацията на предприятието;  специалисти от други социални услуги от общ. Поморие с цел изграждане на мрежа, споделяне на източници, информация и др.;  Взаимодейства и изпълнява поставените задачи от ръководителя на ЦСРИ, като съгласува с него работата си.

	Взаимодействие със структури извън предприятието:
	 - Специалисти от други социални услуги ;
- Специалисти от Д“СП“ Поморие, Д“БТ‘ Поморие, НОИ, ТЕЛК, ЛЛ, МБАЛ и др. здравни и социални институции;
  - Външни експерти и консултанти във връзка с обучения на персонала;  
 - Организации на/за хора с увреждания;
-  Клубове на пенсионера и инвалида;
- Държавни и местни органи и институции, имащи отношение към социалните услуги; с неправителствени организации, фирми и др


УСЛОВИЯ НА ТРУД И РАБОТНА СРЕДА

	Специфични условия на труд:
	Съгласно установените в Правилника за вътрешния трудов ред

	Работно облекло и лични предпазни средства:
	Съгласно Решение на Общински Съвет – Поморие

	Режим на труд и почивка:
	Съгласно установените в Правилника за Вътрешния трудов ред на ОП „Социално Обслужване” – Поморие и Правилника за Вътрешния трудов ред на ЦСРИ – гр. Поморие


ЗАПЛАЩАНЕ НА ТРУДА

	Формиране на основната работна заплата:
	Съгласно установените вътрешни правила за организация на работната заплата в ОП“СО“ Поморие, Наредбата за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет и уговореното в индивидуалния трудов договор.

	Допълнителни възнаграждения:
	Съгласно установените вътрешни правила за организация на работната заплата в ОП“СО“ Поморие, Наредбата за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет и уговореното в индивидуалния трудов договор.


ТРУДОВИ СТАНДАРТИ ЗА ДЛЪЖНОСТТА

	Специални изисквания за правоспособност:
	Да притежава професионална квалификация в специалностите „Социална педагогика”, „Социални дейности“ , „Социално консултиране‘  и др. подобни в социалната сфера. Компютърна грамотност.


ИЗИСКВАНИЯ ЗА ЗАЕМАНЕ НА ДЛЪЖНОСТТА

	Образование:
	Минимална образователно - квалификационна степен по НКПД – „Бакалавър“  специалност „Социална педагогика”, „Социални дейности“ , „Социално консултиране‘  и др. подобни в социалната сфера.

	Професионален опит:
	1 /една/ година професионален опит в социалната сфера

	Специални знания и умения:
	1. Да притежава компютърна грамотност: работа с Microsoft Office /WORD, EXCEL, Power Point/ и др.

2. Да познава и прилага ЗСУ и правилника за прилагането му;

3. Да познава и прилага НКСУ; 

4. Да познава и прилага ЗИХУ;

5. Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет;

6. Да познава законодателството в областта на социалната сфера;

7. Да познава и прилага Етичния кодекс на служителите, осъществяващи дейности по предоставяне на социалните услуги;

8. Задълбочено познаване на правилата за здравословни и безопасни условия на труд, вътрешните правила и инструкции;

9. Умения за водене на случай;

10. Умения за работа с пълнолетни лица с трайни увреждания, с лица в надтрудоспособна възраст в невъзможност за самообслужване, с лица във висок риск от социално изключване;

11. Умения за бърза, адекватна реакция и взимане на решение в ситуация на криза, емоционален конфликт, осъществяване на кризисни интервенции, умения за адекватно поведение при работа с лица с агресивно / автоагресивно поведение и др.; 

12. Добри комуникативни умения и умения за работа в екип – в самата услуга и при междуинституционално сътрудничество и взаимодействие;



	Личностни изисквания:
	1. Прецизност на изпълнението;

2. Оказване на помощ за преодоляване на трудности и емоционално стимулиране на потребителите;

3. Умения за устно и писмено изразяване;

4. Да притежава следните личностни качества: комуникативност; отговорност; самодисциплина и самоконтрол; търпение и упоритост; позитивно мислене;

5. Компетентност за преговори и убеждаване – способност да представя убедително позиции и аргументи за постигане на съгласие между различни страни;

6. Да умее да работи самостоятелно и в екип.

7. Да умее да планира, да е комуникативен и инициативен.

8. Да умее да прави обективна преценка за специфичните потребности на потребителите на ЦСРИ.

9. Да умее да прилага диференцирания подход по време на работата си.

10. Да умее да използва интерактивни и нагледни средства и други дидактически материали.
11. Да притежава стремеж към самоусъвършенстване и професионално развитие.

	Допълнителни изисквания:
	1. Отговаря за разработване и прилагане на програми за групова работа в ЦСРИ.
2. Установява специфичните потребности и дефицити на потребителите, планира и организира тяхното компенсиране. 
3. Посредничи при взаимоотношенията с лични лекари, специалисти, поддържа връзки със социални, здравни и други институции и оказва съдействие на потребителите за връзка с тях. 

4. Води необходимата документация и отчетност.
5. Спазва реда и изискванията за съставяне и оформяне на служебната документация.
6. Изпълнява и други текущи задачи възложени от работодателя и/или прекия си ръководител.

	Вземане на решения

	I. Взема решения съобразно състоянието, нуждите и изискванията на потребителите на социалната услуга ЦСРИ, съобразени с нормативната уредба.


РАЗРАБОТИЛ: ........................................

Живка Офилова
Управител „ЦСРИ“  Поморие

Дата: ………………….
УТВЪРДИЛ: ........................................

Таня Нанева

Директор ОП”СО” Поморие

Дата: ..............................





Запознах се с длъжностната си характеристика и получих екземпляр от нея:
.......................................................................................................................................................

/трите имена на служителя/

ПОДПИС:..........................

Дата:...........................

